26 Augustus 2016 00:00
Die implementering van kamerastelsels is nuttige tegnologie om die beweging van voertuie en mense in en uit 'n gebied te monitor.
Die stelsels word in samewerking met die polisie bedryf sodat verdagte voertuie en mense wat die gebied inkom spoedig opgespoor kan word.
Die stelsels word aanvullend gebruik tot die aanwending van plaaspatrollies om 'n wye dekkingsgebied onder waarneming te plaas en verder dien dit ook as afskrikmiddel vir misdaad. Op Utrecht sal die nagsigtoerusting wat verskaf word in die stryd teen veediefstal wat in dié gebied 'n groot probleem is, gebruik word.
Die trustfonds probeer om met dié hulp veiligheid te verbeter en die gemeenskappe se paraatheid op te skerp. In gevalle waar bydraes reeds gemaak is, word positiewe terugvoering ontvang in die bekamping van misdaad.
Versoeke om hulp word deur provinsiale organisasies oorweeg waarna dit vir goedkeuring aan die Raad van Trustees voorgelê word.
Die Trustfonds gee erkenning aan sy sakevennote Nissan SA, Sanlam, CrisisOnCall en Sonfin wat deurlopend finansiële bydraes lewer ter ondersteuning van die oogmerke van die trustfonds.
Die behoefte aan ondersteuning in die stryd teen misdaad en die aansprake op geldhulp deur die trustfonds word al groter en daarom word 'n beroep op die private sektor gedoen om geldelik betrokke te raak by die trustfonds se werk.